Document ID: /roh_data/filtered/swiss_laws_in_ROHinterleaved.jsonl.gz/118997

This text was translated from EN into Rumantsch Grischun.

The relevant person or other contracting party may object in writing to the certificate produced by the Swiss paying agent regarding the one-off payment within 30 days of notification. The Swiss paying agent and the relevant person or other contracting party shall endeavour to come to a mutually acceptable solution within the terms of the applicable agreement. Within 60 days of the written objection being submitted, the Swiss paying agent shall either produce a new certificate or confirm the validity of the original certificate.

La persuna pertutgada u in’autra part contractanta po declerar en scrit a la cassa svizra entaifer 30 dis suenter la consegna ch’ella na saja betg d’accord cun sia attestaziun dal pajament unic. La cassa svizra sa stenta da chattar ina soluziun consensuala cun la persuna pertutgada u cun l’autra part contractanta tenor la cunvegna applitgabla. Entaifer 60 dis suenter la consegna da questa decleraziun en scrit emetta la cassa svizra ina nova attestaziun u conferma la valaivladad da l’emprima attestaziun.